《送刘十（一作刘十一）》
唐代·李颀

三十不官亦不娶，时人焉识道高下。房中唯有老氏经，

枥上空高少游马。往来嵩华与函秦，放歌一曲前山春。

西林独鹤引闲步，南涧飞泉清角巾。前年上书不得意，

归卧东窗兀然醉。诸兄相继掌青史，第五之名齐骠骑。

烹葵摘果告我行，落日夏云纵复横。闻道谢安掩口笑，

知君不免为苍生。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。